**Сыйныф: 5а**

**Тема:       Фразеологизмнар.**

**Максат:**

**1.Белем бирү максаты.** Телнең лексик байлыгын искə төшерү.

   Фразеологик әйтелмәләр турында төшенчә    формалаштырып, аларны сөйләмдә аңлап  куллануларына ирешү. Мультимедиа чаралары белән

эшләүне камилләштерү.

**2.Фикерлəүне үстерү максаты.** Фразеологик әйтелмәләрне сөйләмдә дөрес һәм урынлы  куллана алу күнекмәсен мөстəкыйль рəвештə танып - белүне практик оештыру. Предметара бәйләнешне ныгыту.

 **3.Тəрбияви максат.** Туган телебезнең фразеологик әйтелмәләргә бай

  булуы белəн горурлану хисе тəрбиялəү.  Укучыларда тормышка аңлы караш тәрбияләү, яхшыны начардан аерырга өйрәтү

**Җиһаз:**1. Р.Р. Шәмсетдинова, Г.К. Һадиева, Г.В. Һадиева.Татар теле 5. Казан: «Мәгариф-Вакыт» нәшр.,2017

2.Проектор.Дәрес презентациясе(дидактик материаллар, технологик карта урнаштырылган).

**Дәрес барышы**

1. Исәнләшү

- Исәнмесез, балалар! Хәерле иртә. Без бүген сезнең белән бергә татар теле дәресен үткәрәбез. Динэ Рафитовна «Иң тәртипле, иң акыллы балалар шушы сыйныфта», дигәч, йөгерә-йөгерә килеп җиттем. Без сезнең белән беренче генә тапкыр очрашабыз бит әле, шулай булгач, танышып китик. Мине Гүзәлия Рашитовна дип йөртәләр, ә сезгә уңай булсын өчен апа дип кенә дә әйтергә мөмкин. Һәрберегезнең күкрәгендәге язуыннан, мин сезнең исемегезне укып әйтермен, сез ризамы?

Ә хәзер дәресебезне башлыйбыз. Барыгызның да китап-дәфтәрләре, каләмнәре бармы? Төз, матур итеп утырдык. Мәктәпкә өйрәнергә, укырга киләләр бит, җавап бирергә курыкмагыз, һәр кеше үз фикерен курыкмыйча әйтсен, әгәр хатасы булса, бергәләп төзәтеп тә җибәрербез, дәрес шуның өчен бит.

- Балалар, алдагы дәрестә сез искергән һәм яна сүзләр турында сөйләшкәнсез икән? Минем исемә төшерегез әле, нинди сүзләр искергән һәм яна сүзләр дип атала?

—Балалар җавабы…

1. **Өй эшен тикшерү.( “Серле сандык” уены )**
* Балалар, минем кулымда серле сандык. Ул безгә өй эшләрен тикшерергә ярдәм итә.

Мин сезгә сюжетлы рәсемнәр күрсәтәм, ә сез туры килгән сүзнен мэгънәсен анлатырсыз.

***СЛАЙДЫ: Клининг, флешмоб, 3D, скриншот, кофе-брейк, слоган, ресепшн, мультиплекс, фотосет, сейлз-хаус, шоурум, дрес-код***

-Ә монысы нәрсәне анлата? (***СЛАЙД*** Вешать лапшу на уши рәсеме) Бу сүзтезмә туры мәгънәдәме яки күчерелмэ мәгънәдәме?

 Фразеологизмнар.

1. **Димэк,укучылар, безнен белмэгэн сүзләребез бар икән әле. Лексикологияне өйрәнүне дәвам итэбез. Әйдэгез тагын берничә сүзтезмә карап үтик.**

Чәчләр үрә тору- волосы дыбом(курку), дингездән бер тамчы- капля в море(аз), бармак тешләү- кусать локти (үкенү- сожалеть)

-Дәфтэрләрне ачабыз, число һәм теманы язып куябыз.

**Шулай итеп нинди максатлар куярга тиешбез?**

* 1. Фразеологизмнын нэрсэ икэнен анларга.
	2. Дөрес кулланырга өйрәнергә тиешбез.

***СДАЙД***

**Фразеологизм – тотрыклы сүзтезмәләр(устойчивое сочетание слов). Тотрыклы сүзтезмәләрдэ сүзне төшереп калдырырга яки узгәртергә ярамый. Фразеологизмнарны бер сүз белән алмаштырып карап була.**

* Китапларнын 118нче биттәге 270нче күнәгүне ачыйк.

**Слайд**

1. **Физкультминутка.**
2. **275нче күнегү 120нче бит**
3. **Тәрбия эше.** 269нчы күнегү телдән

Безнен Азат ялганларга

Оста инде шулчаклы:

-Айда бүре күрдем,-диеп

Сибә генә борчакны.

**(**Борчак сибү нәрсәне анлата? Ул нинди мәгънәдә кулланылган?**)**

 **Сүзләр бирәм, җөмләләр төзетәм.**

Җиң сызганып, баш күтәрми, баш вату, башы күккә тию, борын күтәрү, борын салындыру, тел очында тору, Судан коры чыгу, сүз эзләп кесәгә кермәү, сүзгә- сүз, биш бармакны белгән кебек, чәчләр үрә тору, ал да гөл.

**6.** Нәтиҗә

 -нәрсәләр белдек?

Нәрсәгә өйрәндек?

      Фразеологик әйтелмәләр телдә әзер килеш яшиләр. Алар күчерелмә мәгънәле булалар, телдән телгә сүзгә сүз тәржемә ителмиләр. Ничә сүздән торсалар да бер җөмлә кисәге булалар.

     Фразеологизмнар фикерне матур, үткен итеп әйтергә булышалар, аның тәэсирлеген( эмоциональлеген) арттыралар, сөйләүченең сүзлек байлыгы зур икәнлеген күрсәтәләр

**7.** Билгеләр

**8.** Өй эше: карточкалар белэн эш итү

 **Мин көнне ничек үткәрдем?**

**Г.Әхтәмова**

           Бармакка бармак сукмадым,

          Ахры, сул аяктан тордым.

Урын-җирне дә жыймыйча,

Мәктәбемә китеп бардым.

          Борыным салынган иде,

           Очрады, ярый чын дустым

           Күңел күтәрелде бераз

          « Исәнме», дип кулын кыстым.

 Без икәүдән- икәү генә

 Яттан шигырь сөйләп бардык

Көне буе баш күтәрми

Җиң сызганып белем алдык.

           Судан коры чыктым бүген,

           Сорадылар –җавап бирдем.

Сүзгә кесәгә кермичә,

Матур итеп сөйли белдем.

Тел очында торган җавап,

«Эһ» дигәнче, башка килде.

Сүзне сүзгә ялгый белдем

Алдым шулай яхшы билге.

Башым күккә тия язды,

Борын күтәрмәдем ләкин.

«5»ле алгач, кәеф яхшы,

Ал да  гөлгә әйләнде көн.

Очып кына кайттым өйгә,

Әниемнең мин уң кулы

Бөтен савыт-сабаларны

Ялт иттерде үскән улы!

Шайтан аяк сындырырлык

Иде йокы бүлмәсендә.

Трай тибеп эш чыкмас, дип,

Гөл иттердем һәммәсен дә!